S-7201/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. október 2020, á hendur G-x-x A-x-x, kt. [...], [...], [...], fyrir eftirtalin brot framin á árinu 2019 á höfuðborgarsvæðinu, nema annað sé tekið fram:

1. Fyrir umferðalagabrot, með því að hafa laugardaginn 1. desember 2018, ekið bifreiðinni [...], undir áhrifum ávana- og fíkniefna óhæfur til að stjórna henni örugglega (í blóði mældist tetrahýdrókannabínól 9,8 ng/ml) og án ökuréttinda við Arnarbakka í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

2. Fyrir umferðalagabrot, með því að hafa laugardaginn 22. janúar, ekið [...] undir áhrifum ávana- og fíkniefna óhæfur til að stjórna henni örugglega (í blóði mældist tetrahýdrókannabínól 0,6 ng/ml) og án ökuréttinda norður Reykjanesbraut við Reykjanesbæ á móts við Grænás, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

3. Fyrir umferðalagabrot, með því að hafa sunnudaginn 3. mars ekið bifreiðinni [...], undir áhrifum ávana- og fíkniefna óhæfur til að stjórna henni örugglega (í blóði mældist tetrahýdrókannabínól 1,1 ng/ml) og án ökuréttinda við austur Miklubraut í Reykjavík, við gatnamót Kringlumýrarbrautar, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

4. Fyrir fjársvik, með því að hafa að mánudaginn 10. júní tekið leigubifreið á vegum Hreyfils frá Aðalstræti í Reykjavík að [...], án þess að geta greitt fyrir þjónustuna að fjárhæð kr. 4.720,- vitandi að það væri ekki innistæða á debitkorti á nafni ákærða.

Telst þetta varða við 248. gr. almennra hegningarlaga nr. 19/1940.

5. Fyrir umferðalagabrot, með því að hafa fimmtudaginn 5. september ekið bifreiðinni [...], undir áhrifum ávana- og fíkniefna óhæfur til að stjórna henni örugglega (í blóði mældist tetrahýdrókannabínól 0,8 ng/ml) og sviptur ökurétti vestur Suðurlandsveg í Reykjavík við Olís í Norðlingaholti, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

6. Fyrir umferðalagabrot, með því að hafa þriðjudaginn 1. september ekið bifreiðinni [...], undir áhrifum ávana- og fíkniefna óhæfur til að stjórna henni örugglega (í blóði mældist amfetamín 100 ng/ml og tetrahýdrókannabínól 0,5 ng/ml) og sviptur ökurétti á bifreiðastæði við Nettó Granda í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

7. Fyrir umferðalagabrot, með því að hafa þriðjudaginn 1. september ekið bifreiðinni [...], undir áhrifum áfengis og ávana- og fíkniefna, óhæfur til að stjórna henni örugglega (vínandamagn í blóði 2,66 ‰ og tetrahýdrókannabínól 0,8 ng/ml) og sviptur ökurétti, austur Straum í Reykjavík við Stangarhyl, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr., 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

8. Fyrir eignaspjöll, með því að hafa laugardaginn 9. nóvember innandyra að [...] í Reykjavík valdið skemmdum á húsnæðinu, eign Stangar ehf., [...], með því að brjóta niður skilrúm í baðherbergi húsnæðisins, en ákærði féll á skilrúmið með þeim afleiðingum að það brotnaði og festingar eyðilögðust.

Telst þetta varða við 1. mgr. 257. gr. almennra hegningarlaga nr. 19/1940.

9. Fyrir umferðalagabrot, með því að hafa aðfaranótt þriðjudagsins 19. nóvember ekið bifreiðinni [...], undir áhrifum ávana- og fíkniefna óhæfur til að stjórna henni örugglega (í blóði mældist amfetamín 45 ng/ml, tetrahýdrókannabínól 1,3 ng/ml og kókaín 20 ng/ml) og sviptur ökurétti suður Vesturberg í Reykjavík, að húsi nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

10. Fyrir umferðalagabrot, með því að hafa laugardaginn 23. nóvember ekið bifreiðinni [...], undir áhrifum ávana- og fíkniefna óhæfur til að stjórna henni örugglega (í blóði mældist amfetamín 95 ng/ml og tetrahýdrókannabínól 0,9 ng/ml) og sviptur ökurétti, austur Sæbraut í Reykjavík, að Vatnagörðum, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

11. Fyrir umferðalagabrot, með því að hafa aðfaranótt þriðjudagsins 26. nóvember ekið bifreiðinni [...], undir áhrifum áfengis (vínandamagn í blóði mældist 2,47‰ ) og sviptur ökurétti austur Eiðisgranda við Grandaveg í Reykjavík, upp á umferðareyju, þar sem lögregla stöðvaði aksturinn.

Telst brot þetta varða við 1., sbr. 3. mgr. 48. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019.

Einkaréttarkrafa:

Í málinu gerir A, kt. [...], f. h. Stangar ehf. kt. [...], kröfu um skaðabætur á hendi ákærða að fjárhæð kr. 142.000,- með vöxtum skv. 1. mgr. 8. gr. laga nr. 38/2001 um vexti og verðtryggingu, frá 9. nóvember 2019 þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði sótti ekki þing við þingfestingu málsins og hafði ekki boðað forföll en fyrirkall og ákæra hafa verið birt í Lögbirtingablaðinu með lögmætum hætti þann 22. febrúar 2021. Verður málið því dæmt samkvæmt heimild í a-lið 1. mgr. 161. gr. laga nr. 88/2008, um meðferð sakamála, enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Við fyrirtöku málsins í dag upplýsti sækjandi dóminn um að ákæruvaldið falli frá ákæruliðum samkvæmt 1. og 2. tölul. í ákæru en að öðru leyti standi ákæran óbreytt.

Ákærði er fæddur í [...]. Samkvæmt framlögðu sakavottorði, dagsettu 20. október 2020, hefur ákærða einu sinni áður verið gerð refsing. Með dómi 21. mars 2019 var ákærða gert að sæta fangelsi í 30 daga, skilorðsbundið í 2 ár, fyrir akstur undir áhrifum áfengis og ávana- og fíkniefna, akstur án þess að hafa ökuskírteini meðferðis og vörslur fíkniefna. Var ákærði einnig sviptur ökurétti í 4 ár og 9 mánuði frá 6. maí 2019.

Brot samkvæmt 3. tölul. ákæru sem ákærði er nú sakfelldur fyrir var framið fyrir uppsögu dóms frá 21. mars 2019 og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940. Með brotum sem ákærði er nú sakfelldur fyrir samkvæmt 4.- 11. tölul. í ákæru hefur ákærði rofið skilorð dóms frá 21. mars 2019. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni þessa mál sog 60., 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga. Með vísan til sakaferils ákærða þykja ekki vera efni til að skilorðsbinda refsinguna.

Líkt og að framan greinir liggur fyrir einkaréttarkrafa í málinu. Ákærði ber skaðabótaábyrgð gagnvart kröfuhafa vegna háttsemi sinnar samkvæmt ákærulið númer 8. Krafan er studd nægjanlegum gögnum. Að mati aðstoðarmanns dómara uppfyllir krafan skilyrði 172. gr. og 173. gr. laga nr. 88/2008 um meðferð sakamála og verður fallist á kröfuna líkt og í dómsorði greinir. Rannsóknargögn bera ekki með sér að krafan hafi verið kynnt fyrir ákærða meðan málið var til meðferðar hjá lögreglu eða ákæruvaldi. Hins vegar liggur fyrir að krafan, sem tekin var upp í ákæru, var birt með sannanlegum hætti í Lögbirtingablaði 22 febrúar 2021. Upphafstími dráttarvaxta verður því miðaður við mánuð frá fyrrgreindum birtingardegi.

M eð vísan til lagaákvæða í ákæru er ákærði sviptur ökurétti í 5 ár frá 6. maí 2024.

Ákærði greiði 1.184.131 krónur í sakarkostnað samkvæmt fyrirliggjandi yfirliti um sakarkostnað málsins.

Af hálfu ákæruvaldsins flutti málið G-kk-nf Þ. S t-kk-nf fyrir E-kk-þf L-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-x-x A-x-x, sæti fangelsi í 60 daga.

Ákærði er sviptur ökurétti í 5 ár frá 6. maí 2024.

Ákærði greiði Stöng ehf., kt. 410618- 1410, skaðabætur að fjárhæð 142.000 krónu rauk vaxta samkvæmt 1. mgr. 8. gr. laga nr. 38/2001, um vexti og verðtryggingu, frá 9. nóvember 2019 til 22. mars 2021, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.

Ákærði greiði 1.184.131 krónur í sakarkostnað.

S-kvk-nf D-kvk-nf J-kvk-nf